RP เผยอุบัติเหตุเรือเฟอร์รี่ชนเรือประมงไม่ได้รับความเสียหาย
RP เผยอุบัติเหตุเรือเฟอร์รี่ชนเรือประมงเมื่อวันที่ 23 ธ.ค.58 เวลา 14.30 น.นั้น เนื่องจากพายุฝนตกหนักส่งผลให้เรือประมงพลิกคว่ำและมีลูกเรือประมงบาดเจ็บเพียงเล็กน้อย อย่างไรก็ตามเรือเฟอร์รี่ไม่ได้รับความเสียหายและยังเดินเรือได้ตามปกติ
25 ธ.ค. 2558

 บริษัท ราชาเฟอร์รี่ จำกัด (มหาชน) หรือ RP ระบุว่า ตามที่ข่าวเกิดอุบัติเหตุเรือประมงชนกับเรือเฟอร์รี่ของบริษัทเมื่อวันที่ 23 ธ.ค.58 เวลา 14.30 น.นั้น เรือเฟอร์รี่ดังกล่าวมีชื่อ”เรือวังแก้ว”ซึ่งเป็นเรือประจำเส้นทาง อ.ดอนสัก-อ.เกาะพะงัน ได้ออกจากท่าเรือเกาะพะงันเพื่อมุ่งหน้าไปยังท่าเรือดอนสักสากล
โดยจุดเกิดเหตุมีพายุฝนตกหนักและสภาพอากาศปิด ทำให้เกิดอุบัติเหตุดังกล่าว ส่งผลให้เรือประมงพลิกคว่ำโดยมีลูกเรือประมงจำนวน 4 คนได้รับบาดเจ็บเล็กน้อย
ทั้งนี้ พนักงานสอบสวนอยู่ระหว่างดำเนินการสอบสวนสาเหตุของอุบัติเหตุดังกล่าว อย่างไรก็ตามเรือเฟอร์รี่ของบริษัทไม่ได้รับความเสียหายแต่อย่างใด และสามารถเดินเรือได้ตามปกติ